เรื่องร้องเรียน: เป็นอาสาสมัครผู้ดูแลเด็กค่ะ  ทำงานอยู่ในศพด.แห่งหนึ่งในเขตตลิ่งชัน อยากจะขอแจ้งปัญหา เงินค่าตอบแทนได้ล่าช้าค่ะ ทางเราได้ทวงถามถึงสำนักงานเขตที่ทำหน้าที่ในตรงนี้แล้ว คำตอบที่ได้คือกำลังทำ ค่ะ เคยล่าช้าถึง วันที่ 25 เลยค่ะ อาสาสมัครเดือดร้อนกันหมด เพราะค่าใช้จ่ายมารอกันแล้ว ต้องมาจ่ายค่าปรับในการชำระบืลต่างๆล่าช้าอีก โดยที่พวกเขาไม่เคยนึกถึงความเดือดร้อนในตรงนี้เลยค่ะ คิดแต่ว่าเป็นอาสาสมัครจะทำยังไงกับพวกเราก็ได้ รบกวนด้วยนะคะ ฝากด้วยนะคะ
การดำเนินการของเจ้าหน้าที่: ฝ่ายพัฒนาชุมชนและสวัสดิการสังคม ได้ปฏิบัติตามระเบียบกรุงเทพมหานครว่าด้วยการรับเงิน การเบิกจ่ายเงิน การเก็บรักษาเงินการนำส่งเงิน และการตรวจเงิน พ.ศ. 2555  ข้อ 22 อย่าเคร่งครัด และจะมีการจัดประชุมอาสาสมัครผู้ดูแลเด็กเพื่อรับทราบแนวทางปฏิบัติ ตามหนังสือสำนักการคลัง ที่ กท 1305/8735  ลงวันที่ 19 ธันวาคม 2565 เรื่อง เร่งรัดการเบิกจ่ายเงินของกรุงเทพมหานคร
ความเห็นของผู้แจ้ง: ให้กำลังใจเจ้าหน้าที่ของระบบนี้ค่ะ ทำเรื่องเร็วมาก แต่การแก้ปัญหายังไม่ชัดเจนค่ะ หากมีไรเพิ่มเติมจะแจ้งอีกทีค่ะ ขอขอบคุณค่ะ  ฝากอีกนิดนะคะ *คนทำงาน ปฏิบัติงาน จะไม่โดนร้องเรียน คนโดนร้องเรียนคือคนที่ไม่ทำงานค่ะ*
พื้นที่: แขวงบางระมาด เขตตลิ่งชัน กรุงเทพมหานคร